armvectores/hy_wikipedia_2023 huggingface dataset:
Նավախել (համաստեղություն)

Նավախել (լատ.՝ Puppis, Pup), երկնային սֆերայի հարավային կիսագնդի համաստեղություն։ Գտնվում է Ծիր Կաթինում։ Զբաղեցնում է 673,4 քառակուսի աստիճան մակերես, պարունակում է 241 անզեն աչքով տեսանելի աստղ։ Ռուսաստանի տարածքի ցանկացած հատվածից համաստեղությունը մասամբ տեսանելի է։ Ամբողջական տեսանելիությունը լայնություններում ավելի հարավ է 39-րդ զուգահեռականից։ Ուսումնասիրման լավագույն ժամանակը փետրվար ամիսն է։


== Պատմություն ==
Ի սկզբանե Նավախելը Արգո նավ հսկայական համաստեղության մի մասն էր։ Արգո նավը 1752 թվականին Լայայլի նախաձեռնությամբ բաժանվեց երեք համաստեղությունների՝ Նավախել, Ողնուց, Առագաստ։ Նա այց ցանկին ավելացրեց նաև Կողմնացույցը։


== HD 49798 ==
Նավախելի կազմում է գտնվում HD 49798 աստղն ուղիղ 8 աստղային մեծությամբ։ 1996 թվականին աստղագետները նկատեցին HD 49798-ից եկող տատանվող ռենտգենյան ճառագայթների հոսքեր։ Այդ մարմինը երկակի համակարգ է, որում օպտիկական դիապազոնի սահմաններում գտնվող բաղադրիչը պտտվում է ռենտգենյան ճառագայթների թույլ աղբյուրի շուրջ։ 2008 թվականին Սանդրո Մերեգետին՝ Միլանի տիեզերական համալսարանից, ու նրա գործընկերները կարողացան ստույգ չափել երու բաղադրիչների զանգվածները, եվրոպական ռենտգենային XMM-Newton տելեսկոպի միջոցով չափելով ռենտգենյան տատանումների հաճախականությունների տարբերությունը, որն առաջանում է Դոպլերի էֆեկտի հետևանքով։ Եվ այդ եղանակով կարողացան ստույգ որոշել օպտիկական դիապազոնում անտեսանելի բաղադրիչի շարժման արագությունը։ Գիտնականները պարզեցին, որ ռենտգենյան ճառագայթների աղբյուրի զանգվածը 1,28 անգամ մեծ է Արեգակի զանգվածից (պլյուս կամ մինուս արեգակնային զանգվածի 0,05 մաս), իսկ չափը մոտավորապես երկու անգամ փոքր է երկրի չափից։ Սա աստղագետներին հայտնի ամենազանգվածային եւ խիտ թզուկն է. դրանց մեծամասնությունը մոտավորապես երկու անգամ ավելի թեթև են։ Երկրորդ, օպտիկայով տեսանելի բաղադրիչն իրենից ներկայացնում է ինչ որ ժամանակ մեծ աստղի միջուկ, որի արտաքին շերտերը սպիտակ թզուկն ամբողջությամբ վերացրել է։ Թափվող նյութը պտտում է թզուկին, և այժմ այն մեկ լրիվ պտույտ կատարում է 13,2 վայրկյանում։ Գիտնականները համոզված են, որ համակարգը կհասնի ամենապայծառ, գերնոր Ia տիպի պայթյունի։ Երբ դա տեղի կունենա դեռևս հայտնի չէ։ Մինչև HD 49798-ը մոտավորապես 2 հազար լուսային տարի է։ Պայթյունի առավելագույն պայծառությունը մոտ 100−200 անգամ ավելի կլինի, քան Վեներան է, կհասնի լուսնի չափի կեսին։


== Ուշագրավ մարմիններ ==
«Addle egg» — ի հայտ եկող մոլորակաձև միգամածություն։ 2007 թվականին աստղագետները Chandra տենտգենաօրբիտալային տելեսկոպի օգնությամբ նկատեցին RX J0822-4300 աստղը, որը շարժվում էր 4,7 միլիոն կմ/ժ արագությամբ։


== Տե՛ս նաև ==
Նավախել համաստեղության աստղերի ցանկ
Չերանո դ’Ինտելվի

Չերանո դ’Ինտելվի (իտալերեն՝ Cerano d'Intelvi), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 502 մարդ, խտությունը՝ 100 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 22020։ Հեռախոսային կոդ՝ 031։
Բնակավայրի հովանավորն է սուրբ Թովմաս առաքյալը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոնստանտին Բախտին

Կոնստանտին Նիկոլաևիչ Բախտին (ռուս.՝ Константин Николаевич Бахтин, 1873, Ռուսական կայսրություն – 12 դեկտեմբերի, 1930, Մոսկվա, ԽՍՀՄ), ռուս գեղանկարիչ, բնանկարիչ, Գեղարվեստական շրջիկ ցուցահանդեսների ընկերության անդամ, Ռեալիստ նկարիչների միության հիմնադիրներից մեկը։


== Կենսագրություն ==

Կոնստանտին Բախտինը ծնվել է 1873 թվականին Ուկրաինայում։ Նկարչական կրթություն ստացել է Կիևում՝ Նիկոլայ Մուրաշկոյի նկարչական դպրոցում, որն ավարտել է 1900 թվականին։
Ապրել է Մոսկվայում։ Աշխատել է քնարական բնանկարի ու նատյուրմորտ ժանրերում։ 1903 թվականից մինչև 1920 թվականը ամառային ամիսներին էսքիզներ անելու նպատակով մեկնել է Պոլտավայի նահանգ՝ Կրեմենչուգ, ինչպես նաև Տվերի նահանգ՝ Վիտոլդ Բյալինիցկի-Բիրուլյայի «Ճայ» ամառանոց1908 թվականից Կոնստանտին Բախտինը մասնակցել է Գեղարվեստական շրջիկ ցուցահանդեսների ընկերության կազմակերպած ցուցահանդեսներին, իսկ 1923 թվականից եղել է Ընկերության անդամ։ Բախտինի նկարները ցուցադրվել են պերեդվիժնիկների XXXVI, XXXVIII-XLII և XLIV-XLVIII ցուցահանդեսներում։
1927 թվականին Գեղարվեստական շրջիկ ցուցահանդեսների ընկերության ու Ռուս նկարիչների միության նախկին անդամների հետ հիմնադրել է Ռեալիստ նկարիչների միությունը (ռուս.՝ Объединение художников-реалистов, ОХР), որ գոյություն է ունեցել մինչև 1932 թվականը։ Կոնստանտին Բախտինը կատարել է այդ միության քարտուղարի պարտականությունները։
Կոնստանտին Բախտինը մահացել է 1930 թվականին (այլ տվյալներով՝ 1928 թվականին)։


== Պատկերասրահ ==

		
		
		


== Ծանոթագրություններ ==


== Գրականություն ==
Горина Т. Н. Бахтин, Константин Николаевич // Художники народов СССР: биобиблиографический словарь. Научно-исследовательский институт теории и истории изобразительных искусств (Академия художеств СССР) / главный составитель и библиограф О. Э. Вольценбург. — М.: «Искусство», 1970. — Т. 1 Аавик - Бойко. — С. 310. — 445 с. — 15 500 экз.
Рогинская Ф. С. Товарищество передвижных художественных выставок. — М: Искусство, 1989. — 429 с. — 30 000 экз. — ISBN 5-87685-054-3


== Արտաքին հղումներ ==
Картина Константина Бахтина «Пейзаж с верандой»(ռուս.). — Челябинск: ОГБУК «Челябинский государственный музей изобразительных искусств», 2008. — В. от 16 мая.
Չիլավենյա

Չիլավենյա (իտալերեն՝ Cilavegna), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 5185 մարդ 2008 թվականի մարդահամարի տվյալների, բնակչության խտությունը կազմում է 290 մարդ/կմ²։ Զբաղեցնում է՝ 17 կմ2 տարածք։ Հեռախոսային կոդ՝ 0381։ Փոստային ինդեքս՝ 27024։
Կոմունայի հովանավորներն են սրբեր Պետրոս և Պողոս առաքյալները։ Տոնը նշվում է հունիսի 29-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Վիտեզ (համայնք)

Անվան այլ կիրառումների համար տե՛ս՝ Վիտեզ (այլ կիրառումներ)Վիտեզ համայնք (բոս․՝  և խորվ.՝ Vitez, սերբ.՝ Витез), բոսնիական համայնք, որը մտնում է Բոսնիա և Հերցեգովինա ֆեդերացիայի կազմում։ Տեղակայված է Բոսնիա և Հերցեգովինայի կենտրոնական մասում։ Վարչական կենտրոնը համարվում է Վիտեզ քաղաքը։


== Աշխարհագրական դիրք ==
Վիտեզ համայնքը տեղակայված է Լաշվա գետի հովտի կենտրոնական մասում, որը սկիզբ է առնում Վլաշիչ լեռնից (երկրի հարավ-արևելք) և հոսում է մինչև Բուսովաչա համայնքի համանուն քաղաքը։ Հովտի բարձրությունը ծովի մակարդակից տատանվում է 390-ից մինչև 480 մ։ Ամենացածր, 415 մ բարձրության վրա գտնվում է համայնքի կենտրոնը, Վիտեզ քաղաքը, իսկ ամենաբարձր, 700 մ բարձրության վրա գտնվում է Զասելե գյուղը։ Կլիման խիստ ցամաքային է, ձմռանը ջերմաստիճանը հասնում է մինչև -28 °C, իսկ ամռանը մինչև +36 °C։


== Բնակչություն ==
1991 թվականի մարդահամարի տվյալների համաձայն` համայնքի 34 բնակավայրերում ապրել է 24 859 մարդ։ Ըստ 2001 թվականի տվյալների, համայնքի բնակչությունը կազմել է 25 214 մարդ։


== Բնակավայրեր ==
Ախմիչի, Բիլա, Բրդո, Բուկվե, Վիլիկ Մոշուն, Վիտեզ, Վրանիսկա, Վրխովինե, Գաչիցե, Գորնյա Վեչերիսկա, Դիվյակ, Դոնյա Վեչերիսկա, Դուբրավիցա, Զաբիլե, Զասելե, Կրատինե, Կրչևիցե, Կրտինե, Կրուշչիցա, Լուպաց, Լյուբիћ, Մաիլ Մոշուն, Նադիոցի, Պիչիչի, Պոչուլցա, Պրեոչիցա, Պրյավոր, Կուտովիչի, Ռիեկա, Սադովաչե, Սիվրինո Սելո, Տոլովիչի, Շանտիչի և Յարդոլ։


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.
Књига: „Национални састав становништва - Резултати за Републику по општинама и насељеним мјестима 1991.“, статистички билтен бр. 234, Издање Државног завода за статистику Републике Босне и Херцеговине, Сарајево.


== Արտաքին հղումներ ==
Համայնքի պաշտոնական կայքէջ (բոսն.)
Տվյալներ համայնքի մարդահամարների մասին
Փալթնի կամուրջ

Փալթնի կամուրջ (անգլ.՝ Pulteney Bridge), անգլիական Բաթ քաղաքում գտնվող, Էյվն գետի վրայով անցնող եռաթռիչք կամուրջ է։


== Նկարագիր ==
Կամուրջը եզակի է նրանով, որ կառուցապատված է երկու կողմից։ Յուրաքանչյուր կողմից խանութների և առևտրի կետերի շինություններն են։ Աշխարհում այսպիսի միայն չորս կամուրջ կա, որոնք մնացել են 18-րդ դարից։
Կամրջի երկու կողմերը ասիմետրիկ են։ Հարավային կողմից ճակատային մասը երեսապատված է և կամարներ ունի։ Հյուսիսային կողմը երեսպատում չունի, վերին մասը նույնպես, միայն երևում են խանութների մուտքերը, ինչն էլ գյուղական փողոց է հիշեցնում։
Կամրջի հյուսիսային կողմի խանութները կամրջի տարածքից դուրս են, հենվում են հեծաններին և կախված են ջրի վրա։


== Պատմություն ==
Կամուրջը կառուցվել է բաթի քարով 1769-1773 թվականներին Ռոբերտ Ադամի նախագծով։ Ճարտարապետը իր կառույցի համար հիմք է ընդունել Վենետիկի Ռիալտո և Ֆլորենցիայի Պոնտե Վեկյո կամուրջները։ Կառույցը անվանվել է Բաթից կամրջով անջատված Բասուիք գյուղի տեր սըր Ուիլիամ Փալթնիի կնոջ պատվին։ Կամուրջն իր նախնական տեսքով գոյատևել է մոտ քսան տարի։ Ռոբերտ Ադամի մահվանից մեկ ամիս անց՝ 1792 թվականի մարտի 26-ից հետո, խանութների քանակն ավելացնելու նպատակով սկսվել է կամրջի վերակառուցումը։ 1799 թվականի ջրհեղեղը ավերել է կամրջի հյուսիսային հատվածը։
Կամուրջը երթևեկելի էր, 
2009 թվականին որոշվել է այն լիովին հատկացնել է հետիոտներին, բայց որոշումը առայժմ չի իրագործվել։


== Ծանոթագրություններ ==
Ասփա

Ասփա Դոփյան-Օրբելյան (- 1311), եղել է Խաչենի իշխանուհի, պարոնուհի։
Սյունիքի իշխանաց իշխան Տարսայիճ Օրբելյանի և Մինախաթունի դուստրը, ամուսնացել է Խաչենի իշխան Գրիգոր Բ-ի հետ, որը իշխում էր Ծարում (ներկայիս Վայկունիքը)։ Ամուսինների միջև, որոնց մասին հիացմունքով են խոսում ժամանակակիցները, եղել է պաշտամունքի հասնող սեր և մեծ նվիրվածություն։
Մինչ Գրիգոր Բ-ն հեռավոր վայրերում էր՝ պատերազմների մեջ, իշխանուհի Ասփան շենացնում էր երկիրը։ Իր արդար վաստակով գնել և ծաղկել է տվել «Թարգմանչաց» անունով հայտնի Ավետարանը, որի հիշատակարանի համաձայն Ասփան «... ամենայն բարեպաշտութեամբ զարդարեալ, զարդարեաց զանազան սպասուք և շինուածիւք զեկեղեցիս Հայաստանեայց»։ Կառուցել է նաև մի կամուրջ Թարթառ գետի վրա՝ Խաթրավանքից ներքև և թողել հետևյալ արձանագրությունը.

Իշխանուհի Ասփան վախճանվել է 1331 թվականին՝ ապրելով «կարճօրյա կյանքով» և թաղվել է Խաթրավանքում՝ Դոփյանների տոհմական դամբարանում։ Իշխան Գրիգորը իր սիրելի կնոջ հանգստարանը զարդարել է ոսկով և արծաթով և եկեղեցիներին պատվիրել, որ նրա հոգու համար պատարագներ մատուցեն։


== Աղբյուրներ, նշումներ և հղումներ ==
Բագրատ Ուլուբաբյան, Խաչենի իշխանությունը X-XVI դարերում, Հայկական ՍՍՀ ԳԱ հրատարակչություն, Երևան 1975, էջ 316-320։
Յունիոն շրջան (Նյու Ջերսի)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 267 կմ² է, բնակչությունը՝ 536.499 մարդ (2010 թ. տվյալներով)։ Շրջկենտրոնն է Էլիզաբեթ բնակավայրը։ Կազմավորվել է 1857 թ.։
Ռոմիկ Մանուկյան

Ռոմիկ Շավարշի Մանուկյան (մարտի 20, 1961(1961-03-20), Սարատակ, Արթիկի շրջան, Հայկական ԽՍՀ, ԽՍՀՄ), հայ ճարտարագետ-մեխանիկ, ազատամարտիկ, քաղաքական և պետական գործիչ, Շիրակի նախկին մարզպետ (2003-2007), ՀՀ ԱԺ 6-րդ գումարման պատգամավոր (ՀՅԴ կուսակցության անդամ, «ՀՅԴ» խմբակցության անդամ)։


== Կենսագրություն ==
Ծնվել է 1961 թվականի մարտի 20-ին Սարատակ գյուղյում (այժմ՝ Շիրակի մարզում), Հայկական ԽՍՀ։ 1980-1982 թվականներին ծառայել է ԽՍՀՄ Զինված ուժերում։ Մասնակցել է Արցախյան պատերազմին, «Իշխան Մկրտչյան» ջոկատի հիմնադիր հրամանատար։
1990 թվականից ՀՅԴ անդամ է։ 2016 թվականից ՀՅԴ Հայաստանի Գերագույն մարմնի անդամ է։


=== Կրթություն ===
1967-1976 թվականներին սովորել է Շիրակ գյուղի միջնակարգ դպրոցում։
1976-1980 թվականներին սովորել և ավարտել է Արթիկի արդյունաբերական տեխնոլոգիաների տեխնիկումը՝ ավտոտրանսպորտի տեխնիկի մասնագիտությամբ։
1985-1989 թվականներին սովորել է Օմսկի ավտոճանապարհային ինստիտուտի ավտոմոբիլային տրանսպորտ և տրանսպորտային ձեռնարկություններ բաժնում, ապա ուսումը շարունակել է Երևանում և 1992 վավարտել է Երևանի պոլիտեխնիկական ինստիտուտը։


=== Աշխատանքային գործունեություն ===
1982-1989 թվականներին աշխատել է Օմսկի տարբեր ձեռնարկություններում։
1989-1990 թվականներին աշխատել է Օմսկի շինարարական ձեռնարկությունում։
1990-1996 թվականներին եղել է  ՀՅԴ Շիրակի մարզի պատասխանատու։
1996-1998 թվականներին եղել է ՀՅԴ գերագույն մարմնի անդամ։
2000-2003 թվականներին զբաղեցրել է ՀՀ Շիրակի մարզպետի տեղակալի պաշտոնը։
2003-2007 թվականներին եղել է Շիրակի մարզպետ։
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ թիվ 11 ընտրատարածքի տարածքային ընտրական ցուցակով։ ՀՀ ԱԺ 6-րդ գումարման Պաշտպանության և անվտանգության հարցերի մշտական հանձնաժողովի անդամ է։


== Պարգևներ ==
Պարգևատրվել է հետևյալ մեդալներով.

Արցախի Հանրապետության «Շուշիի ազատագրման համար» մեդալ (1994),
Արցախի Հանրապետության «Արիության համար» (2008),
ՀՀ ՊՆ «Դրաստամատ Կանայան» (2009),
ՀՀ ՊՆ «Անդրանիկ Օզանյան» մեդալ (2016)։


== Ընտանիք ==
Ամուսնացած է, ունի երեք զավակ։


== Ծանոթագրություններ ==
Տեշան (համայնք)

Անվան այլ կիրառումների համար տե՛ս՝ Տեշան (այլ կիրառումներ)Տեշան համայնք (բոս․՝  և խորվ.՝ Opština Tešanj, սերբ.՝ Општина Тешањ), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Տեշան քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 48 480 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Տեշան համայնքի պաշտոնական կայքէջ (բոսն.)
Կալյոսա դե Սեգուրա (քաղաք)

Կալյոսա դե Սեգուրա (իսպ.՝ Callosa de Segura), քաղաք և համայնք Իսպանիայում, մտնում է Ալիկանտե մեջ, որն էլ իր հերթին մտնում է Վալենսիա ինքնավար համայնքի մեջ։ Համայնքը մտնում է Վեգա-Բախա-դել-Սեգուրա շրջանի կազմի մեջ։ Տարածքը՝ 30 կմ2։ Բնակչությունը՝ 18008 (2010 թվականին)։


== Հղումներ ==
Ayuntamiento de Callosa de Segura
Diario digital de la ciudad de callosa de segura, foro, fotográfias etc Archived 2021-03-29 at the Wayback Machine.
Índice estadístico de Callosa de Segura Archived 2007-09-30 at the Wayback Machine.
Datos y cifras de los municipios de la provincia de Alicante
Portal de Callosa de Segura
Comparsa Benimerines
Hermandad de los Nazarenos de Cristo Archived 2007-06-05 at the Wayback Machine.
S.A.M. La Filarmónica de Callosa de Segura Archived 2011-01-28 at the Wayback Machine.
Web Oficial del Grupo de Montaña de Callosa de Segura Archived 2020-02-04 at the Wayback Machine.
Զարե

Զարե, 1926 թվականին Հայֆիլմ կինոստուդիայի նկարահանած համր գեղարվեստական ֆիլմ։ Ըստ Լազոյի վիպակի։ ֆիլմի պրեմիերան եղել է 1926 թվականին նոյեմբերի 9-ին է :


== Սյուժե ==
Ֆիլմը պատմում է Անդրկովկասում թափառող քրդերի կյանքի և ցարական պաշտոնյաների դեմ նրանց պայքարի մասին։ Քուրդ աղջիկն ու պատանին պաշտպանում են իրենց սիրո, երջանիկ կյանքի իրավունքը։


== Դերերում ==
Մարիա Թադևոսյան (Թենազի) – Զարե
Հրաչյա Ներսիսյան – Սայդո
Ավետ Ավետիսյան – Սլո
Օլգա Գուլազյան – Լյաթիֆ խանում
Միքայել Մանվելյան – Մստո
Նինա Մանուչարյան – Նանո
Համբարձում Խաչանյան – Խդո
Միքայել Գարագաշ – Թեմուր բեկ
Արամ Ամիրբեկյան – գրագիր
Շոթա Գուրամիշվիլի (տիտրերում՝ Գուրամով) – Պրիստավ
Ամասի Մարտիրոսյան – Զուրբա
Մ.Աղամալով – շեյխ
Ն.Բարրես – գավառապետ
Նինա Աղամբեկյան – Զարեի ընկերուհին
Նադեժդա Գևորգյան – Զուրբայի կինը
Ա.Տեր-Մկրտչյան – Ջեմալ
Ա.Չոբանյան – Նադո
Երանուհի Ադամյան –  Քրդուհի 


== Ստեղծագործական խումբ ==
նկարիչ - Միքայել Սուրգունով
ռեժիսորի օգնական - Արմենակ Դանիելյան
գլխավոր ադմինիստրատոր - Միքայել Գարագաշ


== Հետաքրքիր փաստեր ==
Ֆիլմն առաջին անգամ ցուցադրվել է Մոսկվայում հունվարի 31 1927 թ
Ֆիլմը նկարահանվել է Հայաստանի Ալագյազ և Սարիբլախ գյուղերում
Երիտասարդ քուրդ ռեժիսոր Մյուջե Արսլանի խոսքով, «Զարե»-ն քրդական առաջին ֆիլմն է։ «Այս ֆիլմից հետո քրդական կինոն լռել է մինչև 1991 թվականը»,– ասել է նա։


== Նշումներ ==


== Հղումներ ==
«Զարե» ֆիլմը «Հայկական կինո» կայքում Archived 2011-12-25 at the Wayback Machine.
«Զարե» ֆիլմը Кино-Театр.ru կայքում
«Զարե» կինոնկարի պլակատի էսքիզ 1, 2
«Զարե»-ի ցուցադրությունը քրդական կինոփառատոնի շրջանակներում
«Зарэ» – первый фильм о езидах
Էսնա (գյուղ, Կառեդա շրջան)

Անվան այլ կիրառումների համար տե՛ս՝ ԷսնաԷսնա (էստ․՝ Esna), գյուղ Էստոնիայի Յարվամաա նահանգի Կառեդա շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալենե

Անվան այլ կիրառումների համար տե՛ս՝ Ալենե (այլ կիրառումներ)Ալենե, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սեմ Մորսի

Սեմ Սայեդ Մորսի (արաբ․՝ سام مرسي‎‎‎, սեպտեմբերի 10, 1991(1991-09-10), Վուլվերհեմպտոն, Ուեսթ Միդլանդս, Անգլիա, Միացյալ Թագավորություն), եգիպտացի ֆուտբոլիստ, «Ուիգան Ատլետիկ» ակումբի և Եգիպտոսի հավաքականի կիսապաշտպան։ 2018 թվականի աշխարհի առաջնության մասնակից։


== Ակումբային կրիերա ==

Մորսին ծնվել է Վուլվերհեմպտոն քաղաքում՝ անգլիացու և եգիպտացու ընտանիքում։ Նա իր կարիերան սկսել է «Վուլվերհեմպտոն Ուոնդերերս» ակումբում։ 2008 թվականին Սեմը տեղափոխվել է «Պորտ Վեյս» ակումբի երիտասարդական կազմ։ 2010 թվականի փետրվարի 23-ին «Լինքոլն Սիթի» ակումբի դեմ խաղի ժամանակ, Սեմը նշել է իր նորամուտը Անգլիայի երկրորդ լիգայում։ 2011 թվականի փետրվարի 22-ին «Ստիվենիջ» ակումբի դեմ խաղի ժամանակ, նա խփել է իր առաջին գոլը՝ «Պորտ Վեյլ» ակումբի կազմում։ 2013 թվականի ամռանը Սեմը տեղափոխվել է «Չեստերֆիլդ» ակումբ։ Օգոստոսի 3-ին «Բերի» ակումբի դեմ խաղի ժամանակ, նա իր նորամուտն է նշել նոր ակումբում։ 2014 թվականի փետրվարի 1-ին «Բրիստոլ Ռովերս» ակումբի դեմ խաղի ժամանակ, Սեմը «Չեստերֆիլդ» ակումբի կազմում խփել է իր առաջին գոլը ։ Նա իր նորամուտային մրցաշրջանում թիմին օգնել է դուրս գալ մինչև բարձրագույն դիվիզիոն։ Օգոստոսի 9-ին «Լեյտոն Օրիենտ» ակումբի դեմ խաղի ժամանակ, նա նշել է իր նորամուտը Անգլիայի առաջին լիգայում։
2016 թվականի սկզբին Սեմը պայմանագիր է կնքել «Ուիգան Ատլետիկ» ակումբի հետ։ Հունվարի 30-ին, իր նախկին «Պորտ Վեյլ» ակումբի դեմ խաղի ժամանակ, նա նշել է իր նորամուտը նոր թիմի կազմում։ Մարտի 25-ին «Սուինդոն Թաուն» ակումբի դեմ խաղի ժամանակ, Սեմը «Ուիգան Ատլետիկ» ակումբի կազմում խփել է իր առաջին գոլը։ Մրցաշրջանի արդյունքներով թիմը դուրս է եկել ավելի բարձրագույն դիվիզիոն։
2016 թվականին Սեմը վարձավճարային հիմունքներով տեղափոխվել է «Բարնսլի» ակումբ։ Սեպտեմբերի 10-ին «Պրեստոն Նորտ Էդն» ակումբի դեմ խաղի ժամանակ, նա նշել է իր նորամոտն առաջնությունում։ Վարձավճարի ավարտից հետո Սեմը վերադարձել է «Ուիգան Ատլետիկ» ակումբ։


== Միջազգային կարիերա ==
Սեմը ծնվել է Անգլիայում, սակայն հանդես է գալիս Եգիպտոսի հավաքականի կազմում։ 2016 թվականի օգոստոսի 30-ին Գվինեայի հավաքականի դեմ ընկերական խաղի ժամանակ, նա նշել է իր նորամուտը Եգիպտոսի հավաքականում։
2018 թվականին Ռուսաստանում Սեմը մասնակցել է կայացած աշխարհի առաջնությանը։ Մրցաշարում նա մասնակցել է Ուրուգվայի հավաքականի դեմ խաղին։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Sam Morsy profile
Ցուցանիշները soccerbase.com կայքում (անգլ.)
Պետրիչանկա

Պետրիչանկա (ուկրաիներեն՝ Петричанка), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Պետրիչանկա գյուղում բնակվում էր 641 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաթո Խուջաձե

Դաթո Խուջաձե կամ Դաթո (վրաց.՝ დათო ხუჯაძე, հունիսի 25, 1975(1975-06-25), Թբիլիսի, Վրացական ԽՍՀ, ԽՍՀՄ), վրացի երգիչ, երգահան, երգերի հեղինակ։ Մեծ հայտնություն ունի ոչ միայն Վրաստանում, այլ նաև Հայաստանում, Ռուսաստանում և այլ երկրներում։ Կատարումները հիմնականում սոուլ, դիսկո, ջազ և ռեգգի ժանրերում են։
Թողարկել է 3 ալբոմ (I Want You to Want This, I Don’t Want to Hurt You, Sand Dream)։ 2012 թվականին ճանաչվել է Վրաստանի լավագույն երգիչ։


== Սկավառակագրություն ==
I Want You to Want This (2002)
I Don’t Want to Hurt You (2003)
Sand Dream (2006)


== Ծանոթագրություններ ==


== Արտաքին հղումներ ==
Պաշտոնական կայք
Մարգո Մուրադյան

Մարգո (Մարգարիտ) Գրիգորի Մուրադյան (սեպտեմբերի 9, 1927(1927-09-09), Ախալցխա, Ախալցխայի գավառ, Թիֆլիսի նահանգ - ապրիլի 28, 2016(2016-04-28), Երևան, Հայաստան), հայ դերասանուհի, ՀԽՍՀ վաստակավոր արտիստ (1961), ՀԽՍՀ ժողովրդական արտիստ (1978)։
Ճարտարապետ, ակադեմիկոս Ջիմ Թորոսյանի կինը։


== Կենսագրություն ==
Մարգո Մուրադյանը ծնվել է 1927 թվականին Ախալցխայում։ 1934 թվականից տեղափոխվել է Երևան։ 1949 թվականին ավարտել է Երևանի գեղարվեստա-թատերական ինստիտուտը։ 
1949 թվականից, Արմեն Գուլակյանի հրավերով, խաղացել է Երևանի Սունդուկյանի անվան թատրոնում։ Աչքի է ընկել դրամատիկական, կենցաղային, բնութագրական դերերով։ Մասնակցել է ռադիո և հեռուստաբեմադրությունների։


== Դերերը թատրոնում ==
Կորդելիա՝ Շեքսպիրի «Լիր արքա»
Դեզդեմոնա՝ Վիլյամ Շեքսպիրի «Օթելլո»
Շուշանիկ՝ Ալեքսանդր Շիրվանզադեի «Քաոս»
Անյա՝ Անտոն Չեխովի «Բալի այգին»
Ագլայա՝ Ֆ. Դոստոևսկու «Ապուշը»
Նուշիկ՝ Ժիրայր Անանյանի «Իմ տունը քո տունը չէ»


== Հեռուստաներկայացումներ ==
Գ. Խուգաևի «Անդրոն և Սանդրոն»
Սովաժոնի «Չաո»


== Դերերը կինոյում ==
«Կրակ», 1963, Հայֆիլմ
Ռուզան - «Շրթներկ համար 4», 1964, Հայֆիլմ
«Այս կանաչ, կարմիր աշխարհը», 1975, Հայֆիլմ
«Սպիտակ ափեր», 1975, Հայֆիլմ
«Եվ կրկնվելու է ամեն ինչ», 1989, Հայֆիլմ
«Արահետ», 2005
«Տժվժիկ»
«Արևիկ»


== Պարգևներ ==
«Աշխատանքային գերազանցության համար» մեդալ, 1956
ՀԽՍՀ վաստակավոր արտիստ, 1961
ՀԽՍՀ ժողողվրդական արտիստ, 1978


== Գրականություն ==
Բալայան Վ., Մարգո Մուրադյան, Երևան, 1974։


== Ծանոթագրություններ ==
Բիկովսկի շրջան

Բիկովսկի շրջան (ռուս.՝ Быковский район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1935 թվականին։ Վարչական կենտրոնը՝ Բիկովո։


== Աշխարհագրություն ==
Շրջանի տարածքի մակերեսը կազմում է 3410 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28303 մարդ։ Բնակչության խտությունը կազմում էր 8,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գաբդուլլա Տուկայի գրական թանգարան

Գաբդուլլա Տուկայի գրական տուն, հուշային թանգարան Կազանի Տուկայի 74 հասցեում գտնվող Շամիլի տանը։


== Պատմություն ==
Գաբդուլլա Տուկայի թանգարանը բացվել է 1986 թվականին Հին Թաթարստանի արվարձանային ամենագեղեցիկ վայրերից մեկում` Շամիլի տանը։ Քաղաքի այս հատվածում յուրաքանչյուր տարր պահում է բանաստեղծի հիշատակը։ Այստեղ Գաբդուլլա Տուկայն աշխատել է «Ալ-Իսլախ» թերթի խմբագրություններում և «Յալթա-Յոկթ» ամսագրում, ապրել է «Բուլղար» և «Ամուր» հյուրանոցներում։ Թանգարանի ցուցադրության մեջ ներառված են Գաբդուլլա Տուկայի հուշերը, նրա կյանքի ընթացքում արված նկարներ, հրատարակված աշխատանքներ, թերթեր և ամսագրեր, որոնց հետ բանաստեղծը համագործակցել է։ Թանգարանում է գտնվում նաև Գաբդուլլա Տուկայի հետմահու դիմակը։


== Նկարագրություն ==

Թանգարանը գտնվում է երկհարկանի տանը` XIX-XX դդ. ճարտարապետական ​​հուշարձան համարվող Շամիլի տանը։ Տունը կառուցվել է առաջին գիլդիայի վաճառական Իբրահիմ Ապակովի պատվերով։ Առանձնատան ճարտարապետներն են եղել Ամլոնգն ու Ռուշը։ Ցուցահանդեսային հատվածի մասը զբաղեցնում են դարաշրջանին վերաբերող նյութեր, այդ թվում` Հին Թաթարստանի ազատաբնակների ավանի կենցաղային իրեր։ Լավ է ներկայացված Կազանի 19-րդ դարի վերջի 20-րդ դարասկզբի մշակութային կյանքը։ Թանգարանում կատարած շրջայցը հնարավորություն է տալիս ամբողջական պատկերացում կազմել ոչ միայն Գաբդուլլա Տուկայի ճակատագրի և գործունեության մասին, այլ նաև թաթարական բնակչության տարբեր խավերի մասին։ Բացի ցուցահանդեսային մասը, թանգարանն ունի երկու ցուցասրահներ, որտեղ գործում են ժամանակավոր ցուցահանդեսներ և գրական սրահ։ Գործում է գրախանութ։ Թանգարանին կից գործում է թաթարերեն լեզվի և գրականության «Туган тел» դասավանդողների ակումբը և «Династия» սիրողական ակումբը։


== Ծանոթագրություններ ==


== Արտաքին հղումներ ==
Պաշտոնական կայք
Բորգո Վալ դի Տարո

Բորգո Վալ դի Տարո  (իտալերեն՝ Borgo Val di Taro), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 7707 մարդ։ Բնակչության միջին խտությունը՝ 47 մարդ/կմ²։ Զբաղեցնում է 152 կմ² տարածք։ Փոստային ինդեքս՝ 43041։ Հեռախոսային կոդը՝ 0525։
Կոմունայի հովանավորն է Ամենասուրբ Աստվածածինը։ Տոնը նշվում է հուլիսի 16-ին։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Պավլովկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1790 թվականին։
2001 թվականի տվյալներով Պավլովկա գյուղում բնակվում էր 12 մարդ։ Բնակավայրը զբաղեցնում է 0,169 կմ² տարածք։ Բնակչության խտությունը կազմում էր 71,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորիտիշչե (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԿորիտիշչեԿորիտիշչե (ուկրաիներեն՝ Коритище), գյուղ Ուկրաինայի Սումիի մարզի Նեդրիգայլովի շրջանում։
ՈՒՎՏԿՕԴ կոդը՝ 5923586204: 2001 թվականի դրությամբ բնակչության թիվը կազմում էր 186 մարդ։


== Աշխարհագրական դիրք ==
Կորիտիշչե գյուղը գտնվում է Սուլա, Խմելյովկա և Բիշկին գետերից 3-5 կմ հեռավորության վրա։ Գյուղից 1,5 կմ հեռավորության վրա գտնվում են Զակրոևշչինա, Բեսարաբկա (Ռոմնիի շրջան) և Վոշչիլիխա (գյուղ, Ռոմնիի շրջան) բնակավայրերը։ Գյուղի մոտ գտնվում են անտառային զանգվածները։
Ծովի մակարդակից միջին բարձրությունը կազմում է 173 մ։


== Անվան ծագումնաբանություն ==
Ուկրաինայի տարածքում կա 4 բնակավայր Կորիտիշչե անվամբ։


== Կրթություն ==
Կորիտիշչե գյուղում գործում է դպրոց։ 


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահագնի թաղամաս

Վահագնի թաղամաս, արվարձանային բնակելի թաղամաս, գտնվում է Երևանի արևմտյան հատվածում՝ Աշտարակի խճուղուն կից։
Համարվում է արևմտյան չափանիշներով կառուցված առանձնատների և բարձրակարգ տների թաղամաս՝ Երևանի կենտրոնից գտնվելով 11 կմ հեռավորության վրա։
Հիմնադրվել է հայ բարերար, հասարակական գործիչ Վահագն Հովնանյանի կողմից։
Թաղամասի հարևանությամբ է գտնվում Արարատ Վելի քաղաքամերձ ակումբը՝ մեծ և մինի գոլֆի խաղադաշտերով, թենիսի, բասկետբոլի, վոլեյբոլի, ֆուտբոլի դաշտերով, մեծահասակների և երեխաների համար նախատեսված լողավազաններով։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-02-17 at the Wayback Machine.(անգլ.)
Գլոբովկա (գյուղ, Կոտելվայի շրջան)

Գլոբովկա (ուկրաիներեն՝ Глобівка), գյուղ Ուկրաինայի Պոլտավայի մարզի Կոտելվայի շրջանում։ Ուկրաինայի վարչա-տարածքային կազմության օբյեկտների դասակարգիչ կոդ՝ 5322283003:
Բնակչությունը 2001 թվականի մարդահամարի տվյալներով կազմել է 181 մարդ։


== Աշխարհագրական դիրք ==
Գլոբովկա գյուղը գտնվում է ժամանակավոր Կովժիժա գետի ձախ ափին, հոսանքին վերև՝ 1 կմ հեռավորության վրա, Միլորադովո գյուղն է, 0,5 կմ հեռավորության վրա՝ Կասյանի գյուղը, իսկ 1 կմ՝ Զայցի 2-րդ գյուղը և Տերեշչենկոն։ Մոտակայքով է անցնում T-1707 մայրուղին։


== Պատմություն ==
Գյուղը նշված է Պոլտավայի շրջանի երեք վերստ գծի վրա։ Ռազմական տեղագրական քարտեզում 1869 թվականին նշված է որպես Գլոբի խուտոր։


== Տնտեսություն ==
Գյուղում կա թռչնաբուծական ֆերմա։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմունա (այլ կիրառումներ)

Կոմունա, կարող է վերաբերել՝

Կոմունա - Ֆրանսիայում, Իտալիայում, Բելգիայում, Ալժիրում, Սենեգալում և մի քանի այլ երկրներում քաղաքային կամ գյուղական տիպի բնակավայր
Կոմունա - Իտալիայում երրորդ աստիճանի վարչական միավոր
Կոմունա - գյուղակ Ռուսաստանի Ռոստովի մարզի Օկտյաբրսկի շրջանում
Կոմունա - գյուղ Ռուսաստանի Սմոլենսկի մարզի Վյազեմսկի շրջանի կազմում
Պեռնա (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ՊեռնաՊեռնա (էստ․՝ Pärna), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջո Դինիքոլ

Ջո Դինիքոլ (անգլ.՝ Joe Dinicol, դեկտեմբերի 22, 1983(1983-12-22), Սթենֆորդ, Perth County, Օնտարիո, Կանադա), կանադացի դերասան։


== Կյանք և կարիերա ==
Նա ծնվել է Օնտարիո նահանգի Ստենֆորդ քաղաքում։ Նրա ծնողներն են Էմմա Նևիլը և դերասանության ուսուցիչ և դերասան Քիթ Դինիքոլը։ Նրա մայրական պապը դերասան Ջոն Նևիլն է։ Նա սկսել է իր կարիերան Ստենֆորդի կինոփառատոնում, որպես փոքրիկ դերասան։ Դրանից հետո նկարահանվել է կանադական «Գնացք 48» և «Ռիդու Հոլ» հեռուստասերիալներում։
Ստենֆորդի փառատոնում նա խաղացել է «Անտոնիոս և Կլեոպատրա», «Գորդոյին սպասելիս», «Ռիչարդ III» ներկայացումներում։ Նա նաև կատարել է «Գորդոյին սպասելիս» պիեսի 1966 թվականի ձայնագրությունը Կանադայի ռադիոհեռարձակող կորպորացիայի համար։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==
Կտտկենի Զիբոլդի

Կտտկենի Զիբոլդի (լատ.՝ Sambucus sieboldiana), ցախեկեռասազգիների ընտանիքի, կտտկենի ցեղի բույս։


== Նկարագրություն ==
Թոփ կամ փոքր ծառ է՝ մինչև 8 մետր բարձրությամբ։ Երիտասարդ ընձյուղները մեծ մասամբ մերկ են, ճյուղերն ունեն բաց դարչնագույն գունավորում, ծածկված ոսպնյակներով, մերկ։ Միջուկը բաց դարչնագույն է։ Տերևները կազմված են 5-9, հոռաշիվերի վրա՝ 11 տերևիկներից, որոնք նշտարաձև են կամ ձվաձև-երկարավուն, 6-20 (երբեմն՝ 2) սմ երկարությամբ և 1.5 (երբեմն՝ 6) սմ լայնությամբ, երկարավուն սրածայր գագաթով և կլորավուն, երբեմն՝ սեպաձև, որոշ չափով ասիմետրիկ հիմքով, նուրբ սղոցաեզր, բաց կանաչավուն, մերկ։ Ծաղիկները դեղնասպիտակ են, մանր, հավաքված մինչև 8 սմ երկարությամբ և 5 (երբեմն՝ մինչև 12) սմ լայնությամբ հուրաններում։ Պտուղը ծիրանակարմիր է, 0.3-0.4 սմ տրամագծով, մանր կնճռոտ կորիզակներով։ Ծաղկում է ապրիլ-մայիս ամիսներին, պտուղները հասունանում են հունիս-օգոստոսին։


== Տարածվածություն ==
Տարածված է հեռավոր Արևելքում (Սախալին, Կուրիլյան կղզիների հարավում), Ճապոնիայում։ Չափազանց ցրտադիմացկուն է, ստվերատար, բավականին խոնավասեր է։ Պահանջկոտ չէ հողի նկատմամբ։


== Ծանոթագրություններ ==
Սլավյանսկոե (այլ կիրառումներ)

Սլավյանսկոե, կարող է վերաբերել՝

Սլավյանսկոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Սլավյանսկոե - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Բրասատորտաս (քաղաք)

Բրասատորտաս (իսպ.՝ Brazatortas), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Վալյե դե Ալկուդիյա շրջանի կազմի մեջ։ Տարածքը՝ 272 կմ²։ Բնակչությունը՝ 1119 (2010 թվականին)։ Հեռավորությունը վարչական կենտրոնից՝ 57 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2011-12-23 at the Wayback Machine.
Sitio web de Brazatortas Archived 2007-10-08 at the Wayback Machine.
Web de la peña BBTSJB Archived 2002-12-18 at the Wayback Machine.
Դենիսովկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԴենիսովկաԴենիսովկա (ուկրաիներեն՝ Денисівка, Ղրիմի թաթարերեն՝ Suin Acı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Սուին-Աջի։
2001 թվականի տվյալներով Դենիսովկա գյուղում բնակվում էր 1 000 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուստ-Տաբասկա

Ուստ-Տաբասկա (ռուս.՝ Усть-Табаска, բաշկիրերեն՝ Табаҫҡытамаҡ), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սևիլ (օպերա)

«Սևիլ» (ադրբ.՝ Sevil), քնարերգ-հոգեբանական դրամա օպերան, որը գրվել է 1949–1952 թվականներին։ Օպերայի հեղինակը Ֆիքրեթ Ամիրովն է։ Օպերայի լիբրետոն գրվել է Թալաթ Էյյուբովի կողմից ՝Ջաֆար Ջաբարլիի «Սևիլ» պիեսի հիման վրա։ 

Օպերայի պրեմիերան տեղի է ունեցել 1953 թվականի դեկտեմբերի 25-ին ՝Ադրբեջանի Օպերայի և բալետի պետական թատրոնում։ Օպերան սկզբնապես գրվել է 4 գործողություններով, իսկ ավելի ուշ հեղինակը խմբագրել է 3 և 2 գործողություններով ։
Ֆիքրեթ Ամիրովի «Սևիլ» օպերան առաջին ադրբեջանական օպերան էր, որը գրվել է ժամանակակից քնարական և հոգեբանական ժանրում։ «Սևիլ» օպերան կարևոր հանգրվան էր Ադրբեջանում օպերայի զարգացման գործում։


== Ներկայացման պատմություն ==
Ֆիքրեթ Ամիրովը օպերան սկսել է գրել 1949 թվականին։ Օպերայի լիբրետոն գրել է բանաստեղծ Թալաթ Էյյուբովը։ Առաջին անգամ ներկայացվել է 1953 թվականի դեկտեմբերի 25-ին Ադրբեջանի օպերայի և բալետի պետական ակադեմիական թատրոնում։ Օպերայի առաջին ներկայացումը ղեկավարել է Մ. Մամեդով։ Դիրիժորը Աֆրասիաբ Բադալբեկլին էր։ Հիմնական դերերը խաղացել են Վերա Աբըշևան (Սեվիլ), Ռաշիդ Բեհբութով (Բալաշ), Աղաբաբա Բունյադզադեն (Աթաքիշի) և այլ դերեսանները։


== Աղբյուրներ ==
Карагичева, 1956, с. 78.
Бернандт, 1962, с. 264.


== Ծանոթագրություններ ==
Ջոնի Լյուիս

Ջոնաթան Քենդրիկ «Ջոնի» Լյուիս (անգլ.՝ Jonathan Kendrick «Johnny» Lewis, հոկտեմբերի 29, 1983(1983-10-29), Լոս Անջելես, Կալիֆոռնիա, ԱՄՆ - սեպտեմբերի 26, 2012(2012-09-26), Լոս Անջելես, Կալիֆոռնիա, ԱՄՆ), ամերիկացի դերասան, որը հայտնի է «Անարխիայի որդիները» սերիալում Քիփ «Օմլետ» Էփսի դերով։


== Կենսագրություն ==
Ծնվել է Լոս Անջելեսում՝ Մայքլի և Դիվոնա Լյուիսի ընտանիքում՝ ստանալով կրկնակի կանադա-ամերիկյան քաղաքացիություն։
Դերասանական առաջնաելույթը կայացել է 2000 թվականին։ Կարիերան սկսել է «Ամերիկյան երազներ», «Միայնակ սրտեր» և այլ սերիալներում դեռահասի դերեր խաղալով։ Մեծ ժողովրդականություն է ձեռք բերել Կուրթ Սաթերի «Անարխիայի որդիները» հեռուստասերիալում նկարահանվելուց հետո։
2012 թվականի սեպտեմբերի 26-ին Լյուիսին մահացած են գտել Լոս Անջելեսում վարձակալած տան մոտ։ Տան ներսում հայտնաբերվել է նաև վիլլայի 81-ամյա տիրուհի Քեթրին Դևիսի մարմինը։ Ենթադրվում է, որ դերասանը ծեծելով սպանել է կնոջը, բարձրացել տանիք և դժբախտ պատահարի հետևանքով ընկել է այնտեղից։ Լյուիսը թմրանյութերի ազդեցության տակ չի եղել, ինչպես համարվել էր ավելի վաղ։


== Անձնական կյանք ==
2005 թվականից մինչև 2006 թվականը հանդիպել է երգչուհի Քեթի Փերրի հետ։
2010 թվականի ապրիլի 6-ին Լյուիսը և դերասանուհի Դայան Մարշալ Գրինը ունեցել են դուստր՝ Կալա Մեյը։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություն ==
Խուշտադա (գետ)

Խուշտադա (ռուս.՝ Хуштада), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Անդիյսկոյե Կոյսու գետի աջ ափին՝ 77 կմ հեռավորության վրա։ Գետի երկարությունը 14 կմ է,ավազանի տարածքը 48 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000520
Հիդրոլոգիական ուսումնասիրությունների կոդը - 109300052
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գերդայոլ (Չյորնայա Կեդվայի վտակ)

Անվան այլ կիրառումների համար տե՛ս՝ Գերդայոլ (այլ կիրառումներ)Գերդայոլ  (ռուս.՝ Гердъёль ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չյորնայա Կեդվա գետի աջ ափից 21 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077155
Կոդը ըստ հիդրոլոգիական հետազոտության (ՌԴ) — 103007715
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հույս (այլ կիրառումներ)

Հույս, կարող է վերաբերել՝

Հույս - ազգային, կրոնական, բարոյական, իմաստասիրական և բանասիրական ամսագիր։ Արմաշի Ս.Աստվածածին վանքի միաբանության հրատարակություն
Հույս - ամսագիր։ Լույս է տեսնում 1966 թվականից Մելբուռնում
Հույս - հայկական արական անուն
Արալեզ (գյուղ)

Անվան այլ կիրառումների համար տե՛ս՝ Արալեզ (այլ կիրառումներ)Արալեզ (մինչև 1978 թվականը՝ Ղարալար), գյուղ Հայաստանի Արարատի մարզում, Արարատյան դաշտի եզրին։ Մարզկենտրոն Արտաշատից գտնվում է 10 կմ դեպի հարավ-արևմուտք։ Բարձրությունը ծովի մակերևույթից՝ 850 մ։ Գյուղը հիմնադրվել է 1831 թ.-ին։


== Բնակչություն ==
Գյուղը հիմնադրել են Վանի Լեզք գյուղից գաղթածները, 1915-ին։
Արալեզի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, դաշտավարությամբ, բանջարաբուծությամբ և մեղվաբուծությամբ։


== Պատմամշակութային կառույցներ ==
Գյուղից 25 կմ արևելք գտնվում է «Հնաբերդ» (Հինգալա) գյուղատեղին (X-XIII դդ.)։


== Հասարակական կառույցներ ==
Ունի միջնակարգ դպրոց, գրադարան։


== Տես նաև ==
Արալեզի պատմության և մշակույթի անշարժ հուշարձանների ցանկ
http://ararat.mtad.am/about-communities/81/


== Ծանոթագրություններ ==
Դուբրովիցի (գյուղ, Պոդոլսկի շրջան)

Անվան այլ կիրառումների համար տե՛ս՝ ԴուբրովիցիԴուբրովիցի (ռուս.՝ Дубровицы), գյուղ Ռուսաստանի Մոսկվայի մարզի Պոդոլսկի շրջանի կազմում։
Բնակչությունը 2005 թվականին գրանցված տվյալներով կազմում էր 2517 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինգրեսիա

Ինգրեսիա ( լատ. ingressie- ներխուժել), ծովի ներխուժումը պլատֆորմային տիպի ցամաք, որն ունի հարթավայրային ռելիեֆ և կազմված է հորիզոնական տեղադրված նստվածքներից։ Ինգրեսիան կապված է ցամաքի իջնելու կամ ծովի մակերևույթի բարձրանալու հետ։ Ծովի ներխուժումը չի ուղեկցվում ափի աբրազիայով, ընդմիջումը պարզորոշ չի արտահայտված, անկյունային աններդաշնակություններ չկան։
Երկրորդ օրենք

Երկրորդ օրենք (իվրիտ՝ דְּבָרִים‎, Դըվաղիմ (Դըվառիմ), «Խոսքեր». լատիներեն՝ Deuteronomium; հին հունարեն՝ Δευτερονόμιον), Հնգամատյանի, Հին Կտակարանի և ամբողջ Աստվածաշունչ մատյանի հինգերորդ գիրքը։ Եբրայական աղբյուրներում այս գիրքը կոչվում է նաև «Միշներ Տորա» (բառացիորեն կրկնվող օրենք), քանի որ իր բովանդակությամբ երկրորդում է Հին Կտակարանի նախորդ օրենքի գրքերի նորմերը։ Գիրքը գրված է առաջին դեմքից, դա Մովսեսի խոսքն է՝ ուղղված իսրաելցիցերին, որոնք պատրաստվում են Հորդանան գետի անցմանը և Քանաանի նվաճմանը։
Երկրորդ օրենքն իր մեջ բովանդակում է երեք տարր՝ պատմական, օրենսդրական և խրատական։ Նպատակ ունի արմատավորել հրեաների գիտակցության մեջ մի շարք և կրոնա-բարոյական սկզբունքներ, որոնք պետք է կազմեն Իսրայելի պետական և հասարակական կարգի հիմքը։ Պատմական տարրն այս գրքում օժանդակ դեր է խաղում, Մովսեսի բոլոր հղումները պատմությանը հետապնդում են բացառապես ուսուցողական նպատակ։


== Արտաքին հղումներ ==
ԵՐԿՐՈՐԴ ՕՐԷՆՔ գիրքը աշխարհաբար թարգմանությամբ
Զոլաքար

Անվան այլ կիրառումների համար տե՛ս՝ Զոլաքար (այլ կիրառումներ)Զոլաքար (նախկին անվանումը` Զոլախաչ),
գյուղ Հայաստանի Հանրապետության Գեղարքունիքի մարզի Մարտունու տարածաշրջանում, Զոլաքար գետի ստորին հոսանքի շրջանում, մարզկենտրոն Գավառից 45 կմ հարավ-արևելք։ Բնակավայրը գտնվում է ծովի մակերևույթից 1985 մ բարձրության վրա։ Զոլաքար է վերանվանվել 1925 թվականի հունվարի 3ին։


== Բնակչություն ==
Ներկայիս բնակչության նախնիների մի մասը գաղթել է Բայազետի Զիրոյ գյուղից։
Զոլաքարի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի մշակությամբ և դաշտավարությամբ։


== Պատմամշակությային կոթող ==

Զոլաքարում է գտնվում սբ. Գևորգ եկեղեցին (վերակառուցվել է 19դ.)։ Շրջակայքում են գտնվում «Թուխ Մանուկ» և սբ. Դավիթ (13դ.) սրբավայրերը։ Պահպանվում են նաև այլ հնություններ (խաչքարեր, գերեզմաններ), որոնք վերաբերում են 14 և հետագա դարերին։ Խաչքարերից աչքի է ընկնում հատկապես մեկը, որը սովորականից շատ խոշոր է՝ “Զոլախաչ” (13դ.)։

Զոլաքար գյուղից 15 կիլոմետր դեպի հարավ, Ակնախաչ լեռան գագաթին՝ 3299 մետր բարձրության վրա է գտնվում Գեղարքունիքի մարզի ամենաբարձր քրիստոնեական հուշարձանը՝ Սարի Սուրբ Հովհաննես մատուռը։ Այն թվագրվում է 15-րդ դարով, սակայն տարածքում նկատվող որոշ տարրեր խոսում են շատ ավելի վաղ ժամանակների օգտին։ Մատուռը վերակառուցվել 2005 թվականին։ 
Սարի Սրբի դիմացի հարավային թևում՝ Զանգատներ կոչվող ժայռախմբերի կատարին տարածվում է Հասոյի քռա կոչվող «ամրոցը», որի պարիսպները ձգվում են մի քանի հարյուր մետր երկարությամբ։ Սարի Սրբի չորս կողմում, մի քանի տասնյակ կիլոմետրեր հեռավորությամբ պահպանվել են բազմաթիվ բնակավայրերի, կիկլոպյան ամրոցների, սրբավայրերի հետքեր։

		
		


== Տես նաև ==
Գեղարքունիքի մարզ


== Արտաքին հղումներ ==
Զոլաքար բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 46, available online at the website of the Internet Archive:


== Ծանոթագրություններ ==
Լիպիցի (այլ կիրառումներ)

Լիպիցի, կարող է վերաբերել՝

Լիպիցի - գյուղ Ռուսաստանի Մոսկվայի մարզի Սերպուխովսկի շրջանի կազմում։
Լիպիցի - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Գիդովալ

Գիդովալ (պորտ.՝ Guidoval), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատա նահանգի Կենտրոնական մասում։ Մտնում է Ուբա գավառի կազմի մեջ։ Բնակչությունը կազմում է 7721 մարդ՝ 2006 թվականի տվյալներով։ Գրավում է 158,975 կմ2 տարածք։ Բնակչության խտությունը կազմում է՝ 48,6 մարդ/կմ2։


== Պատմություն ==
Քաղաքը հիմնադրվել է 1954 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 29.420.793,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.525,58 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,755 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։
Բագաչանսկի-պերվիյ գյուղական խորհուրդ (Վելիկոբագաչանսկի շրջան)

Բագաչանսկի-պերվիյգյուղական խորհուրդ  (ուկրաիներեն՝ Багачанська Перша сільська рада), Ուկրաինայի Պոլտավայի մարզի Վելիկոբագաչևսկի շրջանում։
2001 թվականի տվյալներով Բագաչանսկի-պերվիյգյուղական խորհրդում բնակվում էր 1096 մարդ։ Բնակավայրը զբաղեցնում է 45,76 կմ² տարածք։ Բնակչության խտությունը կազմում էր 23,95 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աբդռաշիտովո (գյուղ, Ալշեևսկի շրջան)

Անվան այլ կիրառումների համար տե՛ս՝ Աբդրաշիտովո (այլ կիրառումներ)Աբդռաշիտովո (ռուս.՝ Абдрашитово, բաշկիրերեն՝ Әбдрәшит), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 725 մարդ։


== Ծանոթագրություններ ==


== Արտաքին հղումներ ==
Ռուսաստանի պետական վիճակագրական դաշնային ծառայության պաշտոնական կայք, www.gks.ru Archived 2010-12-03 at the Wayback Machine. (ռուս.)
Ռուսաստանի ժամային գոտիները, worldtimezone.com կայքում (անգլ.)
Air Berlin

Air Berlin, գերմանական ավիաընկերություն։ Զբաղեցնում է 2-րդ տեղը գերմանական ավիաընկերությունում, Lufthansa ավիաընկերությունից հետո։ Air Berlin ավիաընկերությունը տեղափոխել է 31,5 միլիոն ուղևոր (ըստ 2013 թվականի)։


== Տնտեսական ցուցանիշները ==


== Չվերթներ ==
Հիմնական երթևեկությունը կատարվում էր ըստ օդանավի վարձակալության։ Ավիաընկերությունն ուներ 26 օդանավ։

2011 թվականի փետրվարին, Air Berlin ավիաընկերությունը ստացավ իր առաջին Boeing 737-800 օդանավը, նոր դիզայնով «Sky Interior»։ Բոլոր նոր ինքնաթիռները ունեն լավ դիզայն։


== Ուղղություններ ==
2012 թվականի նոյեմբերին, ծառայություն երթուղային ցանցը ավիաընկերությունը Air Berlin-ը իրականացրել է 170 ուղղություններով 40 երկրներում, որոնցից 23-ը մեկնում և ժամանում են Գերմանիայում, իսկ 10-ը Ռուսաստան։ Այժմ երթուղային ցանցը նվազել է։

Աֆրիկա

 Ալժիր
 Եգիպտոս
 Քենիա
 Մարոկկո
 Նամիբիա
 ԹունիսԱմերիկա

 Կուբա
 Ջամայկա
 Մեքսիկա
 Դոմինիկյան Հանրապետություն
 Ամերիկայի Միացյալ Նահանգներ
 ԿանադաՄերձավոր Արևելք

 Արաբական Միացյալ Էմիրություններ
 Իրաք
 ԻսրայելԱսիա

 Չինաստան
 Հնդկաստան
 Կամբոջա
 Մալդիվյան կղզիներ
 Սինգապուր
 ԹաիլանդԵվրոպա

 Ավստրիա
 Հայաստան
 Բուլղարիա
 Խորվաթիա
 Դանիա
 Ֆրանսիա
 Ավստրիա
 Գերմանիա
 Հունաստան
 Իռլանդիա
 Իսլանդիա
 Իտալիա
 Կոսովո
 Մալթա
 Չեռնոգորիա
 Նորվեգիա
 Նիդեռլանդներ
 Լեհաստան
 Պորտուգալիա
 Մեծ Բրիտանիա
 Ռումինիա
 Ռուսաստան
 Իսպանիա
 Սերբիա
 Շվեդիա
 Շվեյցարիա
 Թուրքիա


== Տես նաև ==
American Airlines (Oneworld)
Bangkok Airways
British Airways (Oneworld) (2011 թվական, հուլիս)
Finnair (Oneworld)
Hainan Airlines
NIKI
S7 Airlines (Oneworld)
Pegasus Airlines


== Պարգևներ ==
Telegraph Travel Award 2008
World Travel Award 2008
European Business Award 2009
oekom research 2009
Business Travel Award 2010
Spain Tourism Award (STAR) 2010
Skytrax World Airline Award 2010
Danish Travel Award 2010
TravelPlus Airline Amenity Bag Awards 2011
Marken-Award 2011


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
http://www.airberlin.com/site/start.php?LANG=ru&MARKT=RU Archived 2011-06-18 at the Wayback Machine.
 լավագույն Եվրոպական էժան ավիաընկերություններ։ Air Berlin Archived 2015-03-27 at the Wayback Machine.
Աբդլքարիմ

Աբդլքարիմ, արաբական ծագումով հայկական արական անձնանուն։ Ծագում է արաբերեն عبد الكريم (‘Abd-ul-karīm) անունից, որը նշանակում է «ծառա Ողորմածի» (Աստծո)։ Անսովոր անուն է։ Հայերի մեջ գործածվել է 2 անգամ` 14-15-րդ դարերում։ Այժմ չի գործածվում։


== Հայտնի անվանակիրներ ==
Ապտուլքարիմ (14-րդ դար՝ 1391)․
Աբդըլքարիմ (կամ Ապտուլքարամ), Ամիր-Հասանի որդին, Թաճդինի և Ամիրդոլի եղբայրը (1437, 1450, 1455)․


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 15
«Ձեռ Էջմ․», Թիվ 1656
«Նօտարք հայոց», Ղևոնդ Փիրղալեմյան, Կ. Պոլիս, 1888, Էջ 111, 112, 164, 178